Μπερνάρ Καζνέβ

Ο Μπερνάρ Καζνέβ (, 2 Ιουνίου 1963) είναι Γάλλος πολιτικός, μέλος του Σοσιαλιστικού Κόμματος και Πρωθυπουργός από τις 6 Δεκεμβρίου 2016.

Βουλευτής της Μανς, Δήμαρχος του Σερμπούρ-Οκτβίλ και Πρόεδρος της Αστικής Κοινότητας του Σερμπούρ, εγκατέλειψε τα παραπάνω αξιώματα το 2012, έπειτα από τον ορισμό του ως Υπουργό Ευρωπαϊκών Υποθέσεων εντός της Κυβέρνησης Ζαν-Μαρκ Αιρώ. Την αμέσως επόμενη χρονιά, κατέστη Υπουργός Προϋπολογισμού έπειτα από την παραίτηση του Ζερόμ Καϋζάκ. Ορισμένος, στις 2 Απριλίου 2014, ως Υπουργός Εσωτερικών εντός των κυβερνήσεων Μανουέλ Βαλλς Α΄ και Β΄, βρέθηκε αντιμέτωπος με ένα δίχως προηγούμενο κύμα ισλαμιστικής τρομοκρατίας, το οποίο και βύθισε στο πένθος τη Γαλλία μεταξύ του Ιανουαρίου του 2015 και του Ιουλίου του 2016. 

Έπειτα από την παραίτηση του Μανουέλ Βαλλς, υποψηφίου στις Σοσιαλιστικές Προκριματικές Εκλογές του 2017 ενόψει των επερχόμενων Προεδρικών Εκλογών, διαδέχτηκε τον τελευταίο στο αξίωμα του Πρωθυπουργού.

Παραπομπές 

Μέλη του Γαλλικού Σοσιαλιστικού Κόμματος
Βουλευτές της Μανς
Περιφερειακοί Σύμβουλοι της Κάτω Νορμανδίας
Γενικοί Σύμβουλοι της Μανς
Δήμαρχοι της Μανς
Γάλλοι Υπουργοί Ευρωπαϊκών Υποθέσεων
Γάλλοι Υπουργοί Προϋπολογισμού
Γάλλοι Υπουργοί Εσωτερικών
Βουλευτές μέλη του Σοσιαλιστικού Κόμματος (Γαλλία)
Μεγαλόσταυροι του Τάγματος της Αξίας της Ομοσπονδιακής Δημοκρατίας της Γερμανίας
Πρωθυπουργοί της Γαλλίας